**Lőrinc-Kertváros Polgárőr Csoport és Önkéntes Tűzoltó Egyesület**

**Tel.: 0630/555-1866, 0670/332-9658, 0670/658-1563**

**Bankszámlaszám: OTP 11718000-20424497**

**lkpcs18@gmail.com** **1188 Budapest Határ utca 101/b** [**www.lkpcs.hu**](http://www.lkpcs.hu)

**Jegyzőkönyv**

**Lőrinc-Kertváros Polgárőr Csoport és Önkéntes Tűzoltó Egyesület**

**megtartott közgyűléséről**

A taggyűlés 2017. április 08-án, Budapest Üllői út 400. szám alatti XVIII. ker. Polgármesteri Hivatalban került megtartásra.

Székely László elnök 11 óra 05 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 14 fő jelent meg, akik teljes szavazati joggal rendelkeznek­. Az egyesület taglétszám 21 fő a megjelent szavazati joggal rendelkezők az összes szavazati joggal rendelkező 66%-a, így a taggyűlés határozatképes.

A tagság egyhangúan megszavazta jegyzőkönyv vezetőnek Dobos Gábort.

Számlálóbizottság: Pénzes Lászlót, Pénzes Zoltánt, Tombor Szilárdot választotta a közgyűlés.

Jegyzőkönyv hitelesítőinek Mészáros Bencét és Tombor Szilárdot választotta a tagság.

**Székely László elnök előterjesztette a napirendi pontokat:**

- Kilépett tagok (Kokics Zoltán, Orosz Gergő) ügyeinek lezárása

- Pénzügyi Beszámoló

- Pályázatok megbeszélése

- Gépjárművek tisztasága

- Technikai felszerelések beszerzése

- Egyéb események, észrevételek megbeszélése.

- Adatlapok, formanyomtatványok kitöltése.

**Kilépett tagok (Kokics Zoltán, Orosz Gergő) ügyeinek lezárása:**

Székely László elnök tájékoztatta a tagságot, hogy a két kilépett tag Kokics Zoltán, Orosz Gergő újbóli jelentkezését tárgyalja meg a tagság. A tagok elmondták a véleményüket az ügyről, a kilépett tagokról. Ez után szavazott a tagság, hogy a felvételezőket visszavegye-e a csoport. A szavazás eredménye: 8 fő nemmel, 3 fő igennel és 3 fő tartózkodással a tagság úgy döntött, hogy a 2 fő nem jöhet vissza a csoportba.

**Pénzügyi Beszámoló:**

Elnök úr tájékoztatta a tagságot, hogy az Egyesület technikai hibák miatt egyelőre nem kapta meg az önkormányzati támogatást. Eszerint a kerületi polgárőrségek differenciáltan kapnak támogatást, de különböző kimutatást kapott a társszervektől. Ennek tisztázása után tud különbséget tenni a csoportok közötti támogatásánál. Előzetes információk szerint a mi csoportunk teljesítette a legtöbb szolgálatot az elmúl évben. A PLER-től is várjuk még az utolsó részletet.

Pénzes László FEB elnök tájékoztatta a tagságot, hogy a FEB ellenőrizte a csoport pénzügyi helyzetét és mindent rendben talált.

**Pályázatok megbeszélése:**

Az Önkormányzat által kiírt pályázatra pályáztunk 450.000 Ft értékben. Ebben 2 db mobil szivattyút és 6 db melles nadrágot pályáztunk meg.

A BPSZ pályázatában 1.000.000 Ft-ra pályáztunk. Ebben egy rendszámfelismerő rendszerre és polgárőr egyen ruházatra kértünk támogatást.

Az FKI által az ÖTE-knek kiírt pályázatra is megpróbálunk pályázni.

A jövő héten az Elnök úr az FKI-n aláírja a Katasztrófavédelemnél azt a szerződést, miszerint egyesületünk IV. kategóriából előrelépve a III. kategóriába lépünk.

**Gépjárművek tisztasága:**

Elnök úr felhívta a figyelmét a tagságnak, hogy mindenki fokozott figyelemmel legyen és takarítsa ki maga után a gépjárművet szolgálat után! A kocsit éjszaka is le lehet mosatni a Sibrik felüljáró kőbányai oldalán.

**Technikai felszerelések beszerzése:**

Tervben van egy víz és ütésálló telefon beszerzése a szolgálat részére.

Az Erzsébet-Bélatelepi Polgárőrség saját tulajdonú robogóját felajánlotta csoportunk számára.

**Egyéb események, észrevételek megbeszélése:**

Május 11-én a későbbi katasztrófavédelmi gyakorlat főpróbája lesz. A gyakorlat június 16-18 között lesz megtartva a rendvédelmi nap keretén belül. Lehetőleg mindenki jöjjön el!

**Adatlapok, formanyomtatványok kitöltése:**

A szolgálati adatlapok pontos kitöltése mindenki számára kötelező! A szolgálat ideje alatt történtek legyenek rögzítve az adatlapon, és a szolgálat vége is legyen ráírva a lapokra! Fontos volna a csoport megítélésében is, valamint a statisztikát is ezek alapján készítik!

A tagok a személyes adatlapokat újra kitöltötték, mert az elmúlt időszak változásai miatt szükségessé vált az adatok pontosítása, új adatlapok kitöltése.

Székely László elnök a taggyűlést 12 óra 51 perckor lezárja.

Budapest, 2017. 04. 08.

 ………………………….. ……..………………..

 elnök jkv. vezető

………………………………………… ………………………………………

hitelesítő tag hitelesítő tag